Izvještaj sa terenske nastave

U četvrtak 1.3.2018. posjetili smo Zagrebačku katedralu,riznicu i muzej Alojzija Stepinca. O Alojziju Stepincu smo saznali mnogo zanimljivih informacija iz njegova života iako smo već učili o njemu na satu vjeronauka. Blaženi Alojzije Stepinac rođen je u Brezaniću 8. Svibnja 1898. godine. Sa 30 godina je postao svećenik,sa 34 biskup a sa 37 nadbiskup Zagrebačke biskupije. U muzeju smo vidjeli sliku sa zlatnim okvirom ispred koje je Stepinac molio u slobodno vrijeme. Vidjeli smo i štap koji mu je poklonio Janko Matko i dokumente vezane za njegovo suđenje. Papa Ivan Pavao II. Ga je proglasio blaženim 3. Listopada 1998. godine. Alojzije Stepinac se smatrao zaštitnikom progonjenih,zatvorenih i bolesnih. Saznali smo da su,kada je umro ,u njegovo tijelo ulili 12 litara kiseline kako bi uništili tijelo. Zatim smo posjetili riznicu koja se nalazi u katedrali. Tamo nas je dočekala sestra Lina. Govorila nam je kako je riznica najstariji dio katedrale i da se u njoj nalaze mnoge vjerske,sveučilišne i nacionalne knjige te kako je bila obnavljana mnogo puta. Prvo je bila sagrađena u romaničkom stilu i imala je dva zvonika zatim je uništena pa obnovljena u gotičkom stilu također sa dva zvonika. Zatim su uslijedila dva velika požara koja su pogodila Zagreb. Katedrala je obnovljena u baroknom stilu gradnje. Sestra nam je pokazala vrlo detaljan nacrt katedrale iz 1990. godine na kojem su prikazani sveci,zaštitnici i predstavnici Starog i Novog Zavjeta. Pokazala nam je liturgijsko ruho iz 11 stoljeća. To ruko plave boje pripadalo je kralju Ladislavu iz dinastije Arpadovića. On je osnivač Zagrebačke biskupije i govorio je četiri jezika. Vidjeli smo mumiju Betlehemsko djeteta. Dječaka od dvije godine koji je živio u vrijeme kralja Heroda i koji je ubijen jer je Herod mislio da je dječak Isus. Također smo vidjeli mnoge stari vezane za Hrvatsku od kaleža do posuda za svetu vodu i za ulje. Vidjeli smo pozlaćenu menoru koja je bila simbol katolika i prikaz Isusovog rođenja od slonove kosti. Tamo su se nalazili i kipići od bjelokosti kao i pozlaćena kopija biskupske kape. A nad ulazom su se nalazili prsni oklop hrvatsko bana iz 17. stoljeća dvije sablje. Izlet je bio vrlo poučan i zanimljiv te smo saznali mnogo novih stvari.

Paula Benčec i Laura Franjić 8.c